CELEX: C2006/310/03
Language: da
Date: 2006-12-16 00:00:00
Title: Sag C-383/06: Anmodning om præjudiciel afgørelse indgivet af Nederlandse Raad van State (Nederlandene) den 18. september 2006 — Vereniging Nationaal Overlegorgaan Sociale Werkvoorziening mod Minister van Sociale Zaken en Werkgelegenheid

16.12.2006   
            
            
               DA
            
            
               Den Europæiske Unions Tidende
            
            
               C 310/1
            
         Anmodning om præjudiciel afgørelse indgivet af Nederlandse Raad van State (Nederlandene) den 18. september 2006 — Vereniging Nationaal Overlegorgaan Sociale Werkvoorziening mod Minister van Sociale Zaken en Werkgelegenheid
   (Sag C-383/06)
   (2006/C 310/03)
   Processprog: nederlandsk
   Den forelæggende ret
   Nederlandse Raad van State
   Parter i hovedsagen
   
      Sagsøger: Vereniging Nationaal Overlegorgaan Sociale Werkvoorziening
   
      Sagsøgt: Minister van Sociale Zaken en Werkgelegenheid
   Præjudicielle spørgsmål
   
               1)
            
            
               
                           a.
                        
                        
                           Kan en medlemsstat henholdsvis et af denne stats forvaltningsorganer direkte — altså uden hjemmel i national ret — udlede en kompetence af en forordning?
                        
                     
                           b.
                        
                        
                           I bekræftende fald, giver artikel 23, stk. 1, i forordning (EØF) nr. 4253/88 (1) af 19. december om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter, som ændret ved forordning nr. 2082/93 (samordningsforordningen) (EFT 1993, L 193, s. 6) kompetence til, i betragtning af fastsættelsen af tilskud, at tilbagekræve uberettiget udbetalte tilskud, idet det forudsættes, at samordningsforordningens artikel 23, såfremt der er tale om misbrug eller forsømmelighed som omhandlet i denne artikel, forpligter medlemsstaterne hertil?
                        
                     
         
               2)
            
            
               I benægtende fald, medfører EF-traktatens artikel 10, sammenholdt med traktatens artikel 249, at en national bestemmelse som artikel 4:57 i Algemene wet bestuursrecht — i henhold til hvilken uberettiget udbetalte tilskudsbeløb og forskud kan tilbagekræves — skal fortolkes i overensstemmelse med forordningen?
            
         
               3)
            
            
               I bekræftende fald, begrænses denne fortolkning af almindelige retsgrundsætninger, der udgør en del af fællesskabsretten, navnlig principperne om retssikkerhed og om beskyttelse af den berettigede forventning?
            
         
               4)
            
            
               
                           a.
                        
                        
                           Såfremt spørgsmål 3 besvares bekræftende, opstår der med hensyn til denne begrænsning det spørgsmål, om der kan tillægges de nationale principper om retssikkerhed og om beskyttelse af den berettigede forventning en mere vidtrækkende betydning end fællesskabsrettens almindelige retsgrundsætninger, navnlig retsgrundsætningerne om retssikkerhed og om beskyttelse af den berettigede forventning, som skal overholdes ved anvendelse af samordningsforordningen?
                        
                     
                           b.
                        
                        
                           Spiller det ved anvendelsen af fællesskabsrettens almindelige retsgrundsætninger om retssikkerhed og om beskyttelse af den berettigede forventning nogen rolle, at det må tilregnes den tilskudsgivende medlemsstat selv, at tilskudsmodtageren ikke har overholdt tilskudsforpligtelser, der følger af fællesskabsrettens relevante bestemmelser herom?
                        
                     
         
      (1)  EFT L 374, s. 1.